Mustaparta

"*Mitä merkitystä sillä on ÄX DEE.... Ii ja peheheheee B-luokan paperit sain.*"
— Blackbeard sekoilee jotain Acen kanssa.

**Marshall D. Teach** a.k.a **Mustaparta** tai **Blackbeard,** on hiukan eri tavalla rakennettu, rehottavarintainen ja harvahampainen, erityisesti likaisuudestaan maailmankuulu Mustapartapiraattien kapteeni sekä yksi neljästä merirosvokeisareista. Hänellä on jatkuva tarve vedota kaikessa kohtaloon, jonka lisäksi hän nykyisin rakastaa kuulutella kovaan ääneen tornistansa maailmalla tapahtuvia suuria uutisia. Tämä on herättänyt hänen reviirillään asuvien töissä käyvien ihmisten keskuudessa suurta ärsytystä. Heidän valituksensa ovat lopulta nostaneet Mustaparran bountyn yli kahteen miljardiin berryyn.

## Karvaisat seikkailut Grand Linella

Mustaparta nähtiin ensimmäistä kertaa mutustelemassa kirsikkapiirasta Mock Townissa, ja myöhemmin huutelemassa kaikkea huuhaata ihmisten unelmista. Koska Mock Town oli täynnä mitättömiä sivuhahmoja, kykeni Mustaparta miehistöineen kasvamaan moninkertaisiksi pikkupiraattien ja siviilien rinnalla. Tämä sai heidät vaikuttamaan paljon eeppisemmiltä mitä he oikeasti ovat.

Myöhemmin Mustaparta joukkoineen oli varastamassa Banaro-saarella säkillisen verran lapsia, joita lehti-ilmoituksen mukaan olisi muutenkin saanut halvalla. Heidän puuhat keskeytti Portgas D. Acen, joka pysähtyi jutustelemaan Mustaparran kanssa mukavia. Keskustelun aikana he puhuivat autokoulusta, likaisesta katutaiteesta sekä Mustaparran halusta yhdistellä Acen pisamia tussilla. Lopulta keskustelu kuitenkin päättyi kiivaaseen sekä tuliseen esileikkiin.

## Papanaherkuttelija

Vaikka Mustaparta pitääkin hyvin paljon kirsikkapiiraasta, on hänen ehdotonta suosikkinaposteltavaa Chopperin papanat. Kaikki alkoi siitä, kun Mustaparta oli ongella Mock Townin laiturilla, ja Chopperin veteen pökälöimät papanat ajelehtivat aaltojen mukana Thousand Sunnylta asti suoraan Mustanparran koukkuun. Uteliaana Mustaparta pisti mystiset palluraiset suuhunsa ja siitä hetkestä lähtien poron papanoista tuli Mustaparran suurinta herkkua.

Toisinaan Mustaparta on niin malttamaton, että hän pyydystää Chopperin ja puristaa papanat Chopperista suoraan suuhunsa sen sijaan, että odottaisi niiden kiltisti kelluvan hänen luokseen. Luonnollisesti papanat eivät ole silloin yhtä maukkaita, sillä merivesi marinoi ne ainutlaatuisella tavalla. Lisäksi papanoiden kalastelussa on oma viehätyksensä niiden epäsäännöllisestä saatavuudesta johtuen, vaikka ne lilluvatkin Mustaparran onkeen lähes päivittäin.

## Yonkouksi yonkoun paikalle

Tapettuaan miehistönsä kanssa Valkoparran, peri Mustaparta sekä tämän tittelin että pirunmarjavoimat. Näiden lisäksi hän toisinaan pitää mustaa bumerangia muhkuraisen nenänsä alla, hämäten entisiä Valkopartapiraatteja luulemaan häntä Valkoparraksi. Eräs näistä kohtaamisista oli varsin kummallinen.

Samalla kun Mustaparta oli tukkimassa autoilijoiden tien auttaakseen pienet, kopioituneet Aokijit turvallisesti suojatien yli kouluun, saapui Möröksi pukeutunut Marco Mustaparran luokse. Sattumalta samaan aikaan Cabaji heitti jäärouvaversion Van Augurista Mustapartaa kohti, ja tästä Mustaparta sai oivan idean. Marco ja Van Augur voisivat molemmat jäähdytellä Mustaparran haisevia kainaloita, joiden hajua Mustaparta vertasi Akainuun. Sattumalta Akainu oli lähettyvillä, ja hyökkäsikin empimättä kohti loukkaajaansa.

**Entiset:** Crocodile • Donquixote Doflamingo • Gecko Moria • Jinbei • **Mustaparta** • Trafalgar Law